CELEX: 31990R0342
Language: el
Date: 1990-02-05 00:00:00
Title: Κανονισμός (ΕΟΚ) αριθ. 342/90 του Συμβουλίου της 5ης Φεβρουαρίου 1990 για την παράταση του προσωρινού δασμού αντιντάμπινγκ που επιβάλλεται στις εισαγωγές συγκολλητών σωλήνων, από σίδηρο ή μη κεκραμένο χάλυβα, καταγωγής Γιουγκοσλαβίας ή Ρουμανίας

Avis juridique important

|

31990R0342

Κανονισμός (ΕΟΚ) αριθ. 342/90 του Συμβουλίου της 5ης Φεβρουαρίου 1990 για την παράταση του προσωρινού δασμού αντιντάμπινγκ που επιβάλλεται στις εισαγωγές συγκολλητών σωλήνων, από σίδηρο ή μη κεκραμένο χάλυβα, καταγωγής Γιουγκοσλαβίας ή Ρουμανίας  

Επίσημη Εφημερίδα αριθ. L 038 της 10/02/1990 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 342/90 ΤΟΥ ΣΥΜΒΟΥΛΙΟΥ  της 5ης Φεβρουαρίου 1990  για την παράταση του προσωρινού δασμού αντιντάμπινγκ που επιβάλλεται στις εισαγωγές συγκολλητών σωλήνων, από σίδηρο ή μη κεκραμένο χάλυβα, καταγωγής Γιουγκοσλαβίας ή Ρουμανίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 3074/89 (2), η Επιτροπή επέβαλε προσωρινό δασμό αντιντάμπινγκ στις εισαγωγές συγκολλητών σωλήνων, από σίδηρο ή μη κεκραμένο χάλυβα, καταγωγής Γιουγκοσλαβίας ή Ρουμανίας·  ότι η εξέταση των γεγονότων δεν έχει ακόμα ολοκληρωθεί και ότι η Επιτροπή πληροφόρησε τους εξαγωγείς της Γιουγκοσλαβίας και της Ρουμανίας σχετικά με την πρόθεσή της να παρατείνει την ισχύ αυτού του δασμού αντιντάμπινγκ για περίοδο που δεν υπερβαίνει τους δύο μήνες· ότι οι εξαγωγείς που συνεργάζονται στην έρευνα δεν έφεραν αντιρρήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ που επιβάλλεται με τον κανονισμό (ΕΟΚ) αριθ. 3074/89 στις εισαγωγές συγκολλητών σωλήνων, από σίδηρο ή μη κεκραμένο χάλυβα, καταγωγής Γιουγκοσλαβίας ή Ρουμανίας, παρατείνεται για περίοδο που δεν υπερβαίνει του δύο μήνες.  Με την επιφύλαξη του άρθρου 11 του κανονισμού (ΕΟΚ) αριθ. 2423/88 και οποιωνδήποτε άλλων αποφάσεων λάβει το Συμβούλιο, ο ανωτέρω δασμός εφαρμόζεται μέχρι την έναρξη ισχύος μιας πράξεως του Συμβουλίου με την οποία θα λαμβάνονται οριστικά μέτρα.  Άρθρο 2  Ο παρών κανονισμός αρχίζει να ισχύει την επομένη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Φεβρουαρίου 1990.  Για το Συμβούλιο  Ο Πρόεδρος  G. COLLINS  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 294 της 13. 10. 1989, σ. 10.